‘આ સૂરજ મહારાજ અંતર્ધ્યાન થાય તેની..જુઓ..સામે..અસ્ત થવાની તૈયારી ચાલી રહી છે.. કાલે ઉગતો સૂરજ ભલે ન જોઇ શકીએ…આથમતો સૂરજ હી સહી…જોકે આથમતો..એ પણ આપણો એક ભ્રમ માત્ર જ ને ? કયાંક આ જ સૂર્ય આ ક્ષણે ઉગતો હશે.. આમ પણ જુઓ ને..સૂરજ તો રોજ એક જ… પણ સવાર તો રોજ અલગ જ ને ? કયારે કઇ સવાર..કેવો રંગ લાવે એ કોણ કહી શકે ? આથમતો સૂરજ કદાચ માનવીને ફિલસૂફ બનાવી દેતો હશે નહીં ? જુઓ…જુઓ.. વાહ… જતા જતા યે કેવો રંગવૈભવ વેરી રહ્યો છે નહીં ?’ યુવકે સામે આંગળી ચીંધી. યુવતીએ તે તરફ નજર કરી..